นักลงทุนไม่มั่นใจเปลี่ยนทีมเศรษฐกิจ
แบงก์ ซีไอเอ็มบี คาดนักลงทุนไม่มั่นใจเศรษฐกิจไทยมีความต่อเนื่อง หลังเปลี่ยนทีมเศรษฐกิจ
16 ก.ค. 2563

ดร.อมรเทพ จาวะลา ผู้ช่วยกรรมการผู้จัดการใหญ่ สำนักวิจัย ธนาคาร ซีไอเอ็มบี ไทย เปิดเผยว่า นักลงทุนไม่ต้องการเปลี่ยนตัว นายสมคิด จาตุศรีพิทักษ์ รองนายกรัฐมนตรี และทีมรัฐมนตรีเศรษฐกิจ ให้ออกจากตำแหน่ง นักลงต้องการความต่อเนื่อง เมื่อต้องมีการปรับทีมเศรษฐกิจ ทำให้เกิดไม่แน่นอนนักลงทุนเกิดความไม่มั่นใจ ค่าเงินบาทเมื่อเช้าที่ผ่านมาอ่อนลงมาก
"การเปลี่ยนทีมเศรษฐกิจ ทำให้เกิดผลกระทบระยะสั่น นักลงทุนชะลอการลงทุน และการบริโภค นักลงทุนรอดูทีมเศรษฐกิจใหม่ว่าจะมีความสามารถทัดเทียมกับทีมนายสมคิด และมีการดำเนินนโยบายเศรษฐกิจมีความต่อเนื่องจากทีมเดิมหรือไม่" ดร.อมรเทพ กล่าว
ดร.อมรเทพ กล่าวว่า ทีมเศรษฐกิจใหม่ต้องเร่งแก้ปัญหาเศรษฐกิจฐานราก กระตุ้นการบริโภค เนื่องจากเศรษฐกิจไทยอ่อนแอมา 5 ปี เนื่องเศรษฐกิจภายในประเทศ จากรายได้เกษตรลดลง ภาคเอกชนไม่ลงทุน นอกจากนี้ทีมเศรษฐกิจใหม่ต้องสานต่อการนเพิ่มขีดความสามารถการแข่งขันของประเทศในระยะยาวทั้งการลงทุนในโครงการ EEC และการลงทุนโครงสร้างพื้นฐาน ซึ่งเป็นเรื่องที่นักลงทุนจับตามอง